**Patikslintas projektas**

**JURBARKO RAJONO SAVIVALDYBĖS TARYBA**

# SPRENDIMAS

**DĖL JURBARKO RAJONO SAVIVALDYBĖS TARYBOS 2020 M. GEGUŽĖS 28 D. SPRENDIMO NR. T2-170 „DĖL JURBARKO RAJONO SAVIVALDYBĖS SMULKIOJO VERSLO RĖMIMO FONDO NUOSTATŲ IR LĖŠŲ NAUDOJIMO TAISYKLIŲ PATVIRTINIMO“ PAKEITIMO**

{$WDATA} Nr. {$NR}

Jurbarkas

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Jurbarko rajono savivaldybės taryba nusprendžia:

1. Pakeisti Jurbarko rajono savivaldybės smulkiojo verslo rėmimo fondo lėšų naudojimo taisykles, patvirtintas Jurbarko rajono savivaldybės tarybos 2020 m. gegužės 28 d. sprendimo
Nr. T2-170 „Dėl Jurbarko rajono savivaldybės smulkiojo verslo rėmimo fondo nuostatų ir lėšų naudojimo taisyklių patvirtinimo“ 1.2 papunkčiu, ir išdėstyti jas nauja redakcija (pridedama).

2. Paskelbti šį sprendimą Teisės aktų registre ir Jurbarko rajono savivaldybės interneto svetainėje.

3. Nustatyti, kad šis sprendimas įsigalioja 2022 m. sausio 1 d.

|  |  |
| --- | --- |
| Savivaldybės meras |  |

Vizos:

Administracijos direktorius R. Bastys

Teisės ir civilinės metrikacijos skyriaus vedėja R. Vančienė

Teisės ir civilinės metrikacijos skyriaus teisininkė A. Tamošaitytė

Dokumentų ir viešųjų ryšių skyriaus vyr. specialistas A. Gvildys

Finansų skyriaus vedėja A. Stoškienė

Parengė

Gražina Ilgevičienė, tel. (8 447) 70 156, el. p. grazina.ilgeviciene@jurbarkas.lt

{$DATA}

PATVIRTINTA

Jurbarko rajono savivaldybės tarybos

2020 m. gegužės 28 d. sprendimu Nr.T2-170

(Jurbarko rajono savivaldybės tarybos

2021 m. spalio 28 d. sprendimo Nr. T2- redakcija)

**JURBARKO RAJONO SAVIVALDYBĖS SMULKIOJO VERSLO RĖMIMO**

**FONDO LĖŠŲ NAUDOJIMO TAISYKLĖS**

**I SKYRIUS**

**BENDROSIOS NUOSTATOS**

 1. Jurbarko rajono savivaldybės smulkiojo verslo rėmimo fondo lėšų naudojimo taisyklės (toliau – Taisyklės) reglamentuoja Jurbarko rajono savivaldybės smulkiojo verslo rėmimo fondo (toliau – fondas) nuostatų (toliau – Nuostatai) 15 punkte numatytų priemonių finansavimo tvarką ir sąlygas.

 2. Galimybė gauti fondo paramą yra garantuojama visiems verslo subjektams, ugdymo priemonių organizatoriams, kurie atitinka Nuostatų 3 punkte nurodytų sąvokų apibrėžimus.

 3. Pagrindinės Taisyklėse naudojamos sąvokos, neaptartos Nuostatuose, yra šios:

 **Paramos gavėjas** – tai subjektas, gavęs fondo paramos garantiją;

 **MMA** – minimalioji mėnesinė alga.

**II SKYRIUS**

**FONDO PARAMOS FINANSAVIMO SĄLYGOS**

 4. Verslo subjektai gali gauti fondo paramą, jeigu yra įvykdyti šie reikalavimai:

 4.1. norimai veiklai vykdyti įregistruoti juridiniai asmenys, vykdantys individualią veiklą ar (ir) įsigiję kitus veiklai vykdyti reikalingus leidimus;

 4.2. planuojama veikla apibrėžta Nuostatų 3 punkte.

 5. Fondo taryba garantijos (finansavimo) suteikimo svarstymui gali pareikalauti ir papildomos informacijos.

 6. Pareiškėjas gali būti remiamas viena priemone per kalendorinius metus.

**III SKYRIUS**

**KOMPENSAVIMO DYDŽIAI BEI ATSISKAITYMO TVARKA**

 7. Fondo lėšomis:

 7.1. iš dalies kompensuojamos faktinės paskolos ar lizingo remiamai veiklai įforminimo (pradinių įmokų: sutarties parengimo, įkeitimo, turto vertinimo ir draudimo) išlaidos pagal pateiktus dokumentus iki 50 proc., bet ne daugiau kaip 1 MMA per vienerius metus nepriklausomai nuo pateiktų verslo projektų skaičiaus už einamus kalendorinius metus;

 7.2. dengiamų paskolos ar lizingo palūkanų dalis sudaro iki 50 proc. visų sutartyse numatytų palūkanų, bet ne daugiau kaip 900 eurų per vienerius metus nepriklausomai nuo pateiktų verslo projektų skaičiaus (bankui sumokėtų palūkanų duomenis teikti kas šeši mėnesiai);

 7.2.1. fondo garantija paskolos ar lizingo palūkanoms dengti suteikiama ne ilgiau kaip trejiems metams;

 7.2.2. palūkanų kompensaciją fondas perveda į paramos gavėjo nurodytą sąskaitą pateikus kreditoriaus dokumentą apie faktiškai sumokėtas palūkanas pagal sutarties sąlygas;

 Paskolos ar lizingo faktiškai sumokėtos palūkanos kompensuojamos ne daugiau kaip už šešis praėjusius mėnesius nuo prašymo fondui pateikimo datos;

7.3. naujai pradedantiems verslą fiziniams ir juridiniams asmenims nekilnojamojo turto mokesčio išlaidoms iš dalies kompensuoti gali būti skiriama iki 50 proc., bet ne daugiau kaip 2 MMA;

7.4. naujai pradedantiesiems verslą gamybos priemonių ar įrankių įsigijimo daliniam išlaidų kompensavimui gali būti skiriama iki 70 proc., bet ne daugiau kaip 1 MMA;

7.5. naujai pradedantiems verslą mokymų, sertifikatų, reikalingų veiklai, išlaidoms iš dalies kompensuoti gali būti skiriama iki 70 proc., bet ne daugiau kaip 1 MMA;

7.6. naujai pradedantiems verslą patalpų ir gamybos įrengimų  nuomos kaštų išlaidoms iš dalies kompensuoti gali būti skiriama iki 50 proc., bet ne daugiau kaip 1 MMA;

7.7. naujai pradedantiems verslą rinkodaros priemonių išlaidoms iš dalies kompensuoti gali būti skiriama iki 70 proc., bet ne daugiau kaip 1 MMA;

7.8. naujų darbo vietų kūrimo išlaidoms (verslo gamybos priemonių ar įrankių įsigijimo, mokymų, sertifikatų, reikalingų veiklai) iš dalies kompensuoti gali būti skiriama iki 70 proc., bet ne daugiau kaip 1 MMA;

7.9. stichinių padarinių nuostoliai kompensuojami iš dalies iki 1,5 MMA, atsižvelgiant į žalos dydį nelaimės atveju ir jei įmonės turtas nėra apdraustas;

7.10. verslo planų, paraiškų finansinei paramai iš kitų fondų gauti rengimo išlaidoms iš dalies kompensuoti gali būti skiriama iki 70 proc., bet ne daugiau kaip 0,5 MMA;

7.11. inžinerinių tinklų ir statinių, esančių nuosavybės teise priklausančioje žemėje, remonto, projektavimo darbų, projektinės dokumentacijos parengimo bei ekspertizės išlaidos iš dalies gali būti kompensuojamos iki 50 proc., bet ne daugiau kaip 2 MMA;

7.12. statybos projektinės dokumentacijos rengimo išlaidoms kompensuoti gali būti skiriama iki 50 proc., bet ne daugiau kaip 2 MMA;

7.13. organizuojamų verslą ir verslumą skatinančių konkursų ir renginių daliniam finansavimui gali būti skiriama iki 1 MMA;

7.14. dalyvavimo parodose, mugėse ir renginiuose išlaidoms iš dalies kompensuoti gali būti skiriama iki 70 proc., bet ne daugiau 1 MMA;

 7.15. subjektai, vykdantys ugdymo priemones, gali gauti fondo finansavimą iki 50 proc., jei ši veikla aktuali rajono ūkio subjektams ar bendruomenės nariams, arba specializuotais klausimais – apibrėžtai grupei:

 7.15.1. fondo paramai gauti turi būti pateikta detali pajamų ir išlaidų sąmata;

 7.15.2. vienai vienkartinei ugdymo priemonei gali būti skiriama iki 2 MMA;

 7.16. mokomųjų verslo kelionių išlaidos kompensuojamos iki 50 proc.;

 7.17. fondo paramos dydis negali būti didesnis nei tam tikslui padarytos išlaidos.

**IV SKYRIUS**

**DOKUMENTŲ FONDO PARAMAI GAUTI PATEIKIMAS IR SVARSTYMO TVARKA**

 8. Subjektai, pageidaujantys gauti paramą, fondo tarybai pateikia:

 8.1. Jurbarko rajono savivaldybės administracijos direktoriaus patvirtintos formos prašymą paramai gauti;

 8.2. registravimo arba leidimo verstis norima veikla dokumentų kopijas;

 8.3. įsigijimo ir apmokėjimo dokumentus (sąskaitas faktūras, banko pavedimus, kasos pajamų orderius, čekius ir kitus patirtas išlaidas įrodančius dokumentus).

 9. Fondo taryba, atsižvelgusi į konkrečią situaciją ir esant būtinumui, gali pareikalauti pateikti:

 9.1. įmonės balansų arba pajamų deklaracijų kopijas;

 9.2. subjekto veiklą reglamentuojančių dokumentų, jei įmonė privalo juos turėti, kopijas;

 9.3. paskolą ar lizingą suteikusio subjekto išvadą ar sutarties kopiją;

 9.4. sutarčių, ketinimų protokolų kopijas;

 9.5. rekomendacijas;

 9.6. kitus papildomus dokumentus.

 9.7. viešosios įstaigos ir asociacijos privalo pateikti dokumentus apie dalininkus ir finansavimo šaltinius.

 10. Fondo tarybos nariai, esant būtinumui pasitelkdami ir kitus specialistus, įvertina verslo planą ir teikia dokumentus fondo tarybai tvirtinti arba pateikia išvadas ir pasiūlymus šiam planui tobulinti.

 11. Fondo taryba, gavusi visus reikiamus dokumentus, ne rečiau kaip kartą per ketvirtį posėdyje apsvarsto pateiktą medžiagą ir priima sprendimą arba pateikia motyvuotą atsakymą.

 12. Fondo tarybai pateikti pareiškėjų dokumentai yra konfidencialūs, posėdžiai uždari, o viešai skelbiami tik priimti sprendimai.

 13. Fondas turi teisę kontroliuoti lėšų panaudojimo tikslingumą ir fondo paramos gavėjo įsipareigojimus.

 14. Fondas finansavimą vykdo tik banko pavedimais.

 15. Nustačius faktą, kad paramos gavėjas pažeidė numatytas (sutartas) sąlygas ar įsipareigojimus arba šešis mėnesius (jei sutartyse nenumatyta kitaip) nepateikė paramai išmokėti būtinų dokumentų, fondo taryba gali vienašališkai nutraukti finansavimą. Paramos gavėjas po sankcijos pritaikymo turi savarankiškai vykdyti įsipareigojimus kreditoriams.

 16. Paramos gavėjas, pateikęs klaidingą informaciją ir (ar) duomenis, būtinus fondo paramai gauti, arba piktybiškai pažeidęs numatytas (sutartas) sąlygas ar (ir) prisiimtus įsipareigojimus, privalo grąžinti gautą paramą. Atsisakius grąžinti gautą paramą, fondas turi teisę ją išreikalauti Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_

JURBARKO RAJONO SAVIVALDYBĖS ADMINISTRACIJOS

FINANSŲ SKYRIUS

AIŠKINAMASIS RAŠTAS

**PRIE JURBARKO RAJONO SAVIVALDYBĖS TARYBOS SPRENDIMO „DĖL JURBARKO RAJONO SAVIVALDYBĖS TARYBOS 2020 M. GEGUŽĖS 28 D. SPRENDIMO NR. T2-170 „DĖL JURBARKO RAJONO SAVIVALDYBĖS SMULKIOJO VERSLO RĖMIMO FONDO NUOSTATŲ IR LĖŠŲ NAUDOJIMO TAISYKLIŲ PATVIRTINIMO“ PAKEITIMO“ projekto**

{$WDATA}

Jurbarkas

|  |
| --- |
| ***1. Parengto projekto tikslai ir uždaviniai.*** |
| Pakeisti Jurbarko rajono savivaldybės smulkiojo verslo rėmimo fondo lėšų naudojimo taisykles. |
| ***2. Kaip šiuo metu yra sureguliuoti projekte aptarti klausimai.*** |
| Sprendimo projektas parengtas vadovaujantis Lietuvos Respublikos vietos savivaldos įstatymas ir Jurbarko rajono savivaldybės tarybos 2020 m. gegužės 28 d. sprendimu Nr. T2-170 „Dėl Jurbarko rajono savivaldybės smulkiojo verslo rėmimo fondo nuostatų ir lėšų naudojimo taisyklių patvirtinimo“. |
| ***3. Kokių pozityvių rezultatų laukiama.*** |
| Nėra |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Nėra |
| ***5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.*** |
| ~~-~~ |
| ***6. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.***Nėra |
| ***7. Ar reikalingas projekto antikorupcinis vertinimas.***Taip |
| ***8. Projekto iniciatorius, autorius ar autorių grupė.*** |
| Smulkiojo verslo rėmimo fondo tarybos nariai |
| ***9. Kiti, autorių nuomone, reikalingi pagrindimai ir paaiškinimai.***Nėra |
| ***10. Sprendimas įteikiamas (kam ir kiek egz.).*** |
| Finansų sk. 1 egz. |

Parengė

Gražina Ilgevičienė

{$DATA}